ھێنانەخوارەوەی پەیکەری سەددام لە گۆڕەپانی فیردەوس

ڕووداوی گۆڕەپانی فیردەوس ھەڵوەشاندنەوە و لەناوبردنی پەیکەری سەددام حوسێن بوو لە گۆڕەپانی فیردەوسی پایتەختی بەغدا، لەکاتی داگیرکردنی عێراق لە ساڵی ٢٠٠٣ لەلایەن سەربازانی ھێزە چەکدارەکانی ئەمریکا. ئەم ڕووداوە گرنگییەکی سیاسی و ڕەمزی گەورەی ھەیە.

 ئاماژەکان 
لە نیسانی ٢٠٠٢دا پەیکەرەکە (کە بەرزییەکەی ١٢ مەتر دەبێت) وەک ڕێزێک بۆ یادی لەدایکبوونی ٦٥ ساڵەی سەددام حوسێن دانرا.http://www.famouspictures.org/fall-of-saddam-husseins-statue/

پاشنیوەڕۆی ڕۆژی ٩ی نیسانی ٢٠٠٣ کۆمەڵێک ھاووڵاتی شارستانی عێراق دەستیان کرد بە ھێرشکردنە سەر پەیکەرەکە. یەکێک لەو ھەوڵە بێھودانە لەلایەن کازم شەریف بوو کە چەکوشێکی بەکارھێنا و بوو بە سەرنجی میدیاکان. دوای ماوەیەکی کەم، یەکەیەکی پێشکەوتووی ھێزی دەریایی ئەمریکا گەیشتنە گۆڕەپانی فیردەوس و ناوچەکەیان پاراست و پەیوەندییان بە ڕۆژنامەنووسانی بیانییەوە کرد کە لە ھۆتێل فەلەستین لە گۆڕەپانەکەدا جێگیر کران. دوای دوو کاتژمێر، پەیکەرەکە لەلایەن ھێزە دەریایییەکانی ئەمریکاوە بە ئۆتۆمبێلێکی چاککردنەوەی زرێپۆشی M88 ھێنرایە خوارەوە.Göttke, F. Toppled, Rotterdam: Post Editions, 2010

پێش ئەوەی پەیکەرە برۆنزییەکە بڕوخێنرێت، یەکێک لە سەربازە ئەمریکییەکان سەرکەوت و ئاڵای ئەمریکای لەسەر پەیکەری سەددام حوسێن دانا، لەنێو خۆشی و ھاواری عێراقییەکان.https://web.archive.org/web/20200724210624/https://arabic.sputniknews.com/arab_world/201904091040347587-%D8%A3%D8%B3%D8%B1%D8%A7%D8%B1-%D8%A7%D9%84%D9%84%D9%8A%D9%84%D8%A9-%D8%B3%D9%82%D8%B7-%D8%B5%D8%AF%D8%A7%D9%85-%D8%AD%D8%B3%D9%8A%D9%86/

 سەرچاوەکان